stanford-oval/wikipedia huggingface dataset:
רוזנות אדסה
טריטוריות משועבדות לרוזנות אדסה > האוטונומיה בטורבסל

לפני שמונה לרוזן אדסה, היה ז'וסלין הראשון שליט אוטונומי בחלקה המערבי של הרוזנות, באזור שנקרא באופן רשמי "אצילות טורבסל". בבעלות הלורד מטורבסל היו כל השטחים שממערב לנהר בפרת ובאחריותו הייתה אבטחת הגבול עם אנטיוכיה. האוטונומיה הייתה שייכת באופן מסורתי לאצילים מבית קורטניי, והיא שבה להיות מקום מושבם לאחר כיבושה של העיר אדסה בידי המוסלמים.
לאחר חורבן הרוזנות ומכירת השטחים הנותרים ממנה לידי הביזנטים, עברה אשתו של ז'וסלין השני לממלכת ירושלים והתיישבה בקרבת העיר עכו. בנו של ז'וסלין, ז'וסלין השלישי המשיך להחזיק בתואר רוזן אדסה ולורד טורבסל עד למותו.
רוזני אדסה 1098–1149

בלדווין הראשון 1098–1100
בלדווין השני 1100–1118
טנקרד, נסיך הגליל, שלט כעוצר (יחד עם ריצ'רד מסלרנו כמושל בפועל) 1104–1108
ז'וסלין הראשון 1118–1131
ז'וסלין השני 1131–1149
ז'וסלין השלישי, החזיק בתואר בלבד, ללא שליטה בפועל, מ-1159 עד למותו ככל הנראה בשנת 1200
רופ קנוואר

| --- | --- |
אין תמונה חופשית
 לידה:  1969 
 פטירה:  4 בספטמבר 1987 (בגיל 18 בערך) Sikar district, הודו 
 מדינה:  הודו 
 השקפה דתית:  הינדואיזם 
 
רוּפקוּוָארבָּה קָנוָואר (באנגלית: Roopkuvarba Kanwar ; ילידת 1969 - 4 ספטמבר 1987) הייתה אישה רג'פוטית הודית שנשרפה בטקס סאטי,בכפר דאורלה (אנ') שבראג'סטאן, הודו. היא הייתה נשואה במשך שמונה חודשים למאל סינג שחוואת (Maal Singh Shekhawat), שמת יום קודם לכן בגיל 24. בזמן האירוע היא הייתה בת 18 ולזוג לא היו ילדים.
ככל הנראה מדובר באישה האלמנה האחרונה בהודו, שנאלצה על פי מנהג עתיק, להישרף יחד עם גופת בעלה, לאחר פטירתו.
מוות

רופ קנוור נשרפה בחיים על מדורת ההלוויה של בעלה, בנוכחות כמה אלפי אנשים. לאחר מותה, היא קיבלה את התואר "סאטי מאטה" (sati mata) שפירושו "אמא סאטי", או "אמא טהורה". המוות עורר סערה ציבורית בכל רחבי המדינה ובהמשך גם ברחבי הודו.
מוות > חקיקה

הסערה בעקבות המקרה הובילה תחילה לחקיקה נגד הטקס בראג'סטאן ובהמשך חוקק חוק בפרלמנט ההודי חוק טקס סאטי (מניעה) (אנ').
מוות > הדיווחים על אודות המקרה

עדי ראייה מקרב המשפחה, חברים, וכפריים העידו כי רופ קנוור בחרה מרצונה לעלות על המוקד אך היו עדויות שהיא אולצה לכך, על ידי משתתפים בטקס ההלוויה.
מוות > כתבי אישום והעמדה לדין

בעקבות המקרה והסערה שהתחוללה, נעצרו 45 איש והם הואשמו במותה. 25 מהם זוכו בנובמבר 2004, שישה אינם בחיים, חמישה הוכרזו כנמלטים. חקירה מאוחרת יותר הובילה למעצר כפריים נוספים וביניהם אבי הבעל ו-3 קרובי משפחה שהועמדו לדין באשמת רצח וסיוע להתאבדות.
בנוסף, 11 אנשים, כולל פוליטיקאים מהממשל המרכזי, הואשמו בהאדרת טקס הסאטי, אך בינואר 2004 זיכה בית משפט מיוחד בג'איפור את כל 11 הנאשמים בתיק.
הערות שוליים

1 2 3  Rajesh Asnani, Rajasthan: Roop Kanwar forced Sati case in final stage, The New Indian Express, ‏2019-09-09 (באנגלית)
1 2  "In Rajasthan's sati village, Roop Kanwar still burns bright". The Times of India. 2019-09-05. ISSN 0971-8257. נבדק ב-2024-06-08.
1 2  Ap (1987-09-20). "INDIA SEIZES FOUR AFTER IMMOLATION". The New York Times (באנגלית אמריקאית). ISSN 0362-4331. נבדק ב-2024-06-08.
↑  "The Commission of Sati (Prevention) Act, 1987". אורכב מ-המקור ב-21 בנובמבר 2006. נבדק ב-8 יוני 2024. {{cite web}}:  (עזרה)
↑  "Roop Kanwar's sati greeted with shock across India, Deorala became a place of worship". India Today (באנגלית). נבדק ב-8 יוני 2023.
↑  India's National Magazine, T.K. RAJALAKSHMI (2004). "`Sati' and the verdict". אורכב מהמקור ב-10 באוקטובר 2007. נבדק ב-8 יוני 2024. {{cite web}}:  (עזרה)תחזוקה - ציטוט: unfit URL (link)
| --- | --- |
בקרת זהויות :  LCCN: n88001063  VIAF: 33534787   WorldCat (עם VIAF): 33534787 
ציור של טקס "סאטי" (1851). האלמנה (מימין) מובלת לשריפה
רוז קליבלנד

רוז אליזבת קליבלנד (באנגלית: Rose Elizabeth Cleveland;‏ 13 ביוני 1846 - 22 בנובמבר 1918) הייתה אחותו של נשיא ארצות הברית ה-22 גרובר קליבלנד והגברת הראשונה ה-27. היא שימשה בתפקיד מתחילת כהונתו של גרובר (4 במרץ 1885) עד לנישואיו עם פרנסס קליבלנד ב-2 ביולי 1886.
ביוגרפיה

רוז אליזבת קליבלנד נולדה בפייטוויל שבמדינת ניו יורק. היא הייתה ילדתם התשיעית של הכומר ריצ'רד פאלי קליבלנד ושל רעייתו, אן ניל קליבלנד. בחוגי משפחתה היא הייתה ידועה בכינוי "ליבי" (Libby). ב-1853 העתיקה המשפחה את מגוריה להולנד פטנט (Holland Patent) שבמדינת ניו יורק, שם קיבל אביה משרת כומר בכנסייה פרסביטריאנית, אך באותה שנה הוא הלך לעולמו, כאשר רוז הייתה בת 7.
היא נשארה בהולנד פטנט כדי לסייע לאמה האלמנה. גרובר קליבלנד, אחיה שהיה גדול ממנה, היה אז בן 16. כשהוא נחוש לתמוך במשפחתו הוא הפסיק את לימודיו ויצא לניו יורק כדי לעבוד כמורה לבית ספר לעיוורים של המדינה. רוז התחנכה בסמינר יוטון שבקלינטון, מחוז קלינטון ולאחר סיום לימודיה היא עבדה כמורה בסמינר כדי לפרנס את עצמה ואת אמה האלמנה.
רוז לימדה גם בקולג' שבלאפייט, אינדיאנה ובבית ספר לבנות במונסי שבפנסילבניה, שם היא לימדה בסוף שנות השישים של המאה ה-19. במונסי היא הייתה ידועה בשל אישיותה החזקה ועצמאותה.
במעגל החברתי שלה במונסי היא כונתה על ידי ידידיה "ג'וני קליבלנד", בשל העובדה שתמיד מצאו אותה קוראת ספר כשהיא ישובה מתחת לעץ עתיק בחווה סמוכה. היא לימדה בקורס בהיסטוריה, שאחד מההרצאות בו התמקדה בזולתנות, הרצאה שהיא נשאה בפני התלמידים ביוסטון ובבתי ספר אחרים.
בשנות השמונים שבה רוז להולנד פטנט כדי לסעוד את אמה החולה. באותה תקופה היא לימדה בבית ספר של יום ראשון ושלחה את ידה בספרות. כאשר היא לא עבדה באופן זה, היא הקדישה את עצמה לאמה בביתם שבהולנד פטנט עד למות אמה ב-1882. לאחר מותה של אן ניל קליבלנד, עזבה רוז בגפה לנחלה שהייתה ידועה בשם "העשבים" (The Weeds).
רוז המשיכה ללמד בבית ספר של יום ראשון ולשאת הרצאות. באחת מהרצאותיה היא אמרה: "אין באפשרותנו לגעת באנושיות ככלל, אלא רק כאשר אנו נוגעים באנושיות כלפי היחיד. אנו עושים את העולם למקום טוב יותר באמצעות מערכות היחסים המוחשיות שלנו, לא באמצעות רצוננו הטוב הסתמי והכללי. שומה על כל אחד מאתנו למצוא את השותף האמיתי שמבין ומעריך אותנו, מישהו שאמונתו בנו מוציאה מאתנו את מאמצינו הטובים ביותר. תשוקתנו העמוקה ביותר להכרה על ידי אחרים היא בשל מי שאנחנו באמת".
השנים בבית הלבן

לאחר ניצחונו של אחיה, גרובר קליבלנד בבחירות לנשיאות ארצות הברית ב-1884, הפכה רוז להיות הגברת הראשונה של ארצות הברית והיא התגוררה בבית הלבן במשך שנתיים. היא עמדה לצדו של אחיה כגברת הראשונה בעת השבעתו ובמשך השניים הראשונות שלו כרווק בבית הלבן.
בראשית ימיה בבית הלבן סוקרה רוז קליבלנד בעמודים הראשיים של הניו יורק טיימס בנוגע להופעתה בקבלת הפנים השנייה שלה בבית הלבן. העיתון דיווח שהעלמה קליבלנד לבשה שמלה מבד סאטן שחור, עטורה בתחרה ספרדית. מחוך הסאטן היה גזור באופן קצר וחסר שרוולים והתחרה השקופה חשפה את כתפיה וזרועותיה. רוז קליבלנד לא השתלבה באופן מלא בחברה הגבוהה של וושינגטון. נאמר ש"רוז קליבלנד הייתה אישה מלומדת וגילתה יותר עניין ביוזמות לימודיות מאשר בהענקת בידור לנשות שרי הקבינט והדיפלומטים הזרים". רוז הייתה אינטלקטואלית והיא העדיפה הרצאות על פני אירועי בידור, אך היא דאגה לבצע את חובותיה כגברת הראשונה לטובת אחיה.
לאחר נישואיו של גרובר קליבלנד לפרנסס פולסום, פרשה רוז מתפקידה כגברת הראשונה ושבה לקריירה חינוכית. היא מונתה להיות מנהלת קולג' לאפייט באינדיאנה, כותבת ומרצה ועורכת המגזין "החיים הספרותיים" (Literary Life) בשיקגו.
שנותיה האחרונות

בגיל 44 החלה רוז קליבלנד במערכת יחסים לסבית עם אלמנה אמידה בשם אוונג'לין סימפסון ובין השתיים התנהלה חליפת מכתבים ארוטית מפורשת. היחסים בין השתיים התקררו כאשר סימפסון נישאה להנרי בנג'מין וויפל, בישוף אפיסקופלי ממינסוטה. לאחר מותו של וויפל ב-1910 התחדשה מערכת היחסים בין השתיים ובסופו של דבר הן עברו לעיירה בני די לוקה (Bagni di Lucca) שבאיטליה כדי לחיות שם יחדיו. הן חלקו את ביתם עם המאיירת והאמנית האנגליה נלי אריקסן. רוז קליבלנד מתה בביתה שבאיטליה ב-22 בנובמבר 1918 לאחר שלקתה בשפעת הספרדית. היא נקברה שם בבית הקברות האנגלי ואוונג'לין נקברה לצידה באותו בית קברות 12 שנים לאחר מכן.
הערות שוליים

↑  Wilson, James Grant; Fiske, John, eds. (1900). "Cleveland, Grover". Appletons' Cyclopædia of American Biography. New York: D. Appleton
↑  Miller Center of Public Affairs, University of Virginia. “Rose Cleveland, Frances Cleveland.” Accessed October 18, 2016.
| --- | --- |
בקרת זהויות :  GND: 1069427349  ISNI: 0000 0000 8438 9666  LCCN: no96055138  NKC: xx0241892  NTA: 132890968  SNAC: w6wq0wfq  SUDOC: 18459507X  VIAF: 34054264   WorldCat (עם VIAF): 34054264
רפובליקה פדרלית חוקתית

רפובליקה פדרלית חוקתית היא רפובליקה פדרלית, המבססת את המערכת הפוליטית שלה על חוקה.
מדינות פדרליות חוקתיות

| מדינה | סוג |
| --- | --- |
אוסטריה אוסטריה: רפובליקה
ארגנטינה ארגנטינה: רפובליקה נשיאותית
ארצות הברית ארצות הברית: רפובליקה נשיאותית
אתיופיה אתיופיה: רפובליקה פדרלית דמוקרטית
בוסניה והרצגובינה בוסניה והרצגובינה: רפובליקה פדרלית
ברזיל ברזיל: רפובליקה פדרטיבית
גרמניה גרמניה: רפובליקה פדרלית
הודו הודו: רפובליקה
ונצואלה ונצואלה: רפובליקה בוליווארית
מדגסקר מדגסקר: רפובליקה
מיקרונזיה מיקרונזיה: מדינות מאוחדות
מקסיקו מקסיקו: רפובליקה פדרלית
ניגריה ניגריה: רפובליקה פדרלית
פקיסטן פקיסטן: רפובליקה איסלאמית
קומורו קומורו: איחוד
רוסיה רוסיה: רפובליקה נשיאותית
שווייץ שווייץ: קונפדרציה
ערך זה הוא קצרמרבנושא פוליטיקה. אתם מוזמנים לתרום לוויקיפדיה ו.
רישיון (מקצוע)

עיסוק במקצועות מסוימים מותנה בקבלת רישיון מגוף מפקח. מקצועות אלה משתנים ממדינה למדינה, אך כוללים בדרך כלל מקצועות בתחומים הבאים:
מקצועות הבריאות, כגון רופא או רוקח, שעיסוק לא נאות בהם עלול לפגוע בבריאות הלקוחות.
מקצועות הנדסיים וטכניים, שעיסוק לא נאות בהם עלול ליצור מפגעי בטיחות.
מקצועות הכרוכים בייצוג מול הרשויות, כגון עורך דין ורואה חשבון.
מקצועות הכרוכים בניהול כספי לקוחות, כגון סוכן ביטוח ויועץ השקעות, שעיסוק לא נאות בהם עלול לגרום נזק כספי ניכר ללקוח.
לעיתים מותנית קבלת הרישיון בעמידה בבחינת הסמכה. דוגמה לכך היא בחינת ההסמכה של לשכת עורכי הדין, שהצלחה בה היא תנאי לקבלת רישיון לעריכת דין בישראל.
בישראל

חוק יסוד: חופש העיסוק קובע "כל אזרח או תושב של המדינה זכאי לעסוק בכל עיסוק, מקצוע או משלח יד", וסעיף נוסף בו ("פסקת ההגבלה") קובע את התנאים להסדרתו של עיסוק מסוים באופן המצריך רישיון: "אין פוגעים בחופש העיסוק אלא בחוק ההולם את ערכיה של מדינת ישראל, שנועד לתכלית ראויה, ובמידה שאינה עולה על הנדרש, או לפי חוק כאמור מכוח הסמכה מפורשת בו". בהתאם לכך, חובת הרישיון בעשרות מקצועות הוסדרה בחוקים מתאימים, כשמספר המקצועות הדורשים רישוי הלך וגדל עם השנים (מ-31 מקצועות ב-1948 ל-142 מקצועות ב-2018). חוק רישוי בעלי מלאכה, שנכנס לתוקף בשנת 1978, מסמיך את שר המסחר והתעשייה לקבוע בצווים מלאכות הטעונות רישוי מטעמים של בריאות הציבור, בטיחות הציבור או הגנת הצרכן. חוק זה הוא אות מתה, ומעולם לא הוצא צו מכוחו.
באחדים מהמקצועות הדורשים רישיון, רשימת בעלי הרישיון גלויה לציבור, כך שקל לברר האם אדם המציג עצמו כמורשה לעסוק במקצוע הוא אכן כזה. דוגמה לרשימה כזו היא פנקס הפסיכולוגים. במקרים אחרים ניתן לברר זאת עם בעל המקצוע עצמו, שיציג את התעודה המרשה לו לעסוק במקצועו.
הסדרת העיסוק במקצוע מלווה בכללי משמעת ובכללי אתיקה, שהפרתם עלולה להביא לשלילה, זמנית או קבועה, של הרישיון לעסוק במקצוע. ביוני 2017 אישרה הכנסת את חוק הקלה באמצעי משמעת המוטלים על בעלי מקצועות מוסדרים, התשע"ז-2017, המסדיר את אופן בקשת חנינה מנשיא המדינה, על ידי מי שרישיונו הותלה. החוק נכנס לתוקף ב-25 בספטמבר 2017.
הערות שוליים

↑   טלי חרותי-סובר, לוכד נחשים, דייג ודוגם מים: 142 מקצועות בישראל דורשים הוצאת רישיון מהמדינה, באתר TheMarker‏, 14 בפברואר 2019
רינה בר-טל

רינה בר-טל (נולדה ב-24 באפריל 1947) היא אשת ציבור ישראלית. בין השנים 1989 ל-1998 שימשה כסגנית ראש עיריית רעננה. כיהנה כיושבת ראש שדולת הנשים בישראל, כיושבת ראש אגודת הידידים של בית החולים שלוותה ובתפקידים נוספים, והייתה ממקימי התנועה לשלום ושיויון בין המינים.
ביוגרפיה

רינה בר-טל נולדה לרוזה ואהרון סובול. אִמָהּ הייתה עקרת בית, ואביה, שהיה מהנדס חשמל, עבד בחברת החשמל לישראל אולם סירב להיות חבר מפא"י ולהצטרף להסתדרות העובדים ועל כן, פוטר, וב-1961 המשפחה היגרה לארצות הברית.
בר-טל היא בוגרת אוניברסיטת קליפורניה בלוס אנג'לס בפסיכולוגיה וספרות אנגלית, ובעלת תואר שני במינהל ציבורי מאוניברסיטת קלארק בווסטר.
ב-1969 נישאה לגדעון בר-טל, ויחד חזרו לישראל ב-1976.
ביוגרפיה > פעילות פוליטית

ב-1985 התמודדה בר-טל לראשונה למועצת העיר ברעננה ברשימה עצמאית - "רעננה שלי" והייתה לאישה הראשונה שנבחרה למועצת העיר. לאחר קדנציה אחת, ב-1989, התמודדה בר-טל בבחירות על ראשות העיר מול זאב בילסקי מטעם מפלגת הליכוד ומול חיים בן-חיים ממפלגת העבודה. בר-טל העדיפה להתמודד מטעם מפלגת העבודה, אך המפלגה לא אפשרה זאת.[דרוש מקור] בסיבוב השני של הבחירות זכה בילסקי בתפקיד ראש העיר, ובר-טל שתמכה בו קיבלה את תפקיד סגן ראש העיר בשכר. ב-1993 זכתה מפלגתה "רעננה שלי" במקום השני בבחירות ובר-טל המשיכה בתפקידה כסגנית ראש העיר. בבחירות המקומיות ב-1998 שבה בר-טל והתמודדה לראשות העיר, הפעם מטעם מפלגת העבודה, מול בילסקי והפסידה, וכהונתה כסגנית ראש העיר תמה. במהלך השנים בעיריית רעננה, פעלה בר-טל לקידום תחומי התרבות, ספורט והנוער בעיר. ב-1991 הקימה את מועצת הנשים העירונית. בר-טל שימשה השראה לנשים שהתמודדו בבחירות מקומיות. ב-2012 קיבלה את אות יקירת העיר רעננה.
ביוגרפיה > פעילות חברתית

רינה בר-טל החלה את פעילותה החברתית ב-1983 כיושבת ראש נעמת רעננה. ב-1995 הצטרפה לשדולת הנשים בישראל והקימה את הפורום המוניצפלי בשדולה לקידום ותמיכה בנשים שהתמודדו בבחירות מקומיות בישראל. במסגרת הפורום נערכו כנסים למתמודדות, ניתן ליווי וייעוץ אישי[דרוש מקור] ונערכו מפגשים קבועים לנבחרות ציבור.
בשנת 2000 נבחרה בר-טל ליושבת ראש שדולת הנשים וכיהנה בתפקיד עד שנת 2012. במהלך כהונתה כיושבת ראש השדולה, הארגון הרחיב את פעילותו להפעלת תוכניות ארציות לנערות (נמ"ש - נערות מובילות שינוי), תוכניות לשילוב נשים במעגל העבודה, תוכניות מנהיגות נשים ועוד. זאת לצד פעילות המשפטית ומרכז המחקר. בשנת 2004 הובילו בר-טל וציונה קניג-יאיר את המאבק בהוצאות טיפול בילדים כהוצאה מוכרת למס. בטענה שהטבת מס לטיפול בילדים תעלה את השתתפות אמהות בכוח העבודה ובשיעור המשרה. בשנת 2010 הגישה בר-טל דו"ח צללים שהכינה שדולת הנשים – כתמונת מראה לדו"ח שהציגה מדינת ישראל – לוועידה העולמית של האו"ם בנושא נשים בבייג'ינג. בר-טל טענה כי המדינה אינה מחויבת לקידום נשים.
בר-טל היא מבין המייסדים של התנועה לשלום ושיויון בין המינים שפעלה להובלת שיויון כפעולה משותפת של גברים ונשים. שימשה גם כיושבת ראש הוועד המנהל של התזמורת הקאמרית הישראלית בין השנים 2002–2004 ויושבת ראש עמותת הידידים של בית החולים שלוותה בין השנים 1995–2000. החל משנת 2012 היא חברת הוועד המנהל של התיאטרון הערבי-עברי ביפו, וב-2015 הצטרפה לוועד המנהל של ישראל חופשית.
חברה במועדון "גולד וינג" הישראלי ורוכבת על אופנוע כבד.
נשואה ואם לשלושה.
הערות שוליים

1 2 3  בר-טל רינה | יקירי העיר לשנת 2012, באתר מורשת רעננה(הקישור אינו פעיל)
1 2  מאיר חוטקובסקי, "מפעילות ציבורית לרכיבה אתגרית", כיוון חדש - המגזין לאזרח הוותיק רעננה, גיליון 215, מאי 2015, עמ' 4–5
↑  רשומות: ילקוט הפרסומים, ‏12.111993
↑  מיכל קאופמן, מצב השרון, על השרון, 31.7.1998, עמ' 20-21
↑  יוצאות לדרך: כינוס הראשון של מועצת הנשים, באתר עיריית רעננה, ‏19 בפברואר 2014(הקישור אינו פעיל)
↑   הילה ויסברג, "נשים חושבות שהן צריכות להיות מדהימות כדי להיכנס לפוליטיקה; גברים ממש לא", באתר TheMarker‏, 23 בספטמבר 2013
↑  אוהד לוביאניקר, רינה ברטל פורשת מתפקיד יו"ר שדולת הנשים, באתר לוקאל - הפורטל המקומי, ‏18 באוגוסט 2011 (ארכיון)
↑  נושאות תפקיד בעבר, באתר שדולת הנשים בישראל (ארכיון)
↑  סטלה קורין-ליבר, ‏4 מיליארד ב-600 שקל, באתר גלובס, 26 בדצמבר 2004
↑  רמי חזות, להפוך מטפלות להוצאה מוכרת, ידיעות אחרונות, 23.6.2001
↑  אס קורלנדר, יהל. "נשים בישראל 2010 – דו"ח צללים" (PDF). אתר האגודה הישראלית ללימודים פמיניסטיים ולחקר המגדר. נבדק ב-2017-06-30.
↑  רותי סיני‏, דו"ח שהוגש לאו"ם: ממשלת ישראל לא מקדמת נשים, באתר וואלה, 2 במרץ 2005
↑  "המועצה לשלום ושוויון בין המינים". אורכב מ-המקור ב-2018-06-26. נבדק ב-2017-06-30.
↑  אביבה זלצמן, צעירים בני 50+, מנטה, אוקטובר 2005
רועי שנהר

| --- | --- |
אין תמונה חופשית
 לידה:  10 במרץ 1971 (בן 53) ישראל 
 ענף מדעי:  כימיה, כימיה אורגנית, פולימר, ננוטכנולוגיה 
 מקום לימודים:  הפקולטה למדעי הטבע, האוניברסיטה העברית בירושלים (ספטמבר 1995)  הפקולטה למדעי הטבע, האוניברסיטה העברית בירושלים (דצמבר 2001)  האוניברסיטה העברית בירושלים 
 מנחה לדוקטורט:  מרדכי רבינוביץ, איתמר וילנר 
 מוסדות:  אוניברסיטת מסצ'וסטס אמהרסט (ינואר 2002–דצמבר 2004)  הפקולטה למדעי הטבע, האוניברסיטה העברית בירושלים (ינואר 2006–יוני 2012)  האוניברסיטה העברית בירושלים 
 תלמידי דוקטורט:  דוד איזנברג 
 
רועי שנהר (נולד ב־10 במרץ 1971) הוא כימאי ישראלי, פרופסור מן המניין במחלקה לכימיה באוניברסיטה העברית בירושלים.
ביוגרפיה

שנהר נולד בשנת 1971. את התואר הראשון בכימיה ומדעי המחשב קיבל בשנת 1995 מהאוניברסיטה העברית בירושלים, והמשיך במסלול הישיר לדוקטורט בכימיה. את הדוקטורט סיים בשנת 2002 בהנחייתם של פרופ' מרדכי רבינוביץ ופרופ' איתמר וילנר. נושא עבודת הדוקטורט היה "Anions of Special Aromatic Hydrocarbons: Electronic Structure, Electron Ejection, and Aggregation Phenomena".
בשנים 2002–2004 שהה במחלקה לכימיה ובמחלקה להנדסה ומדע הפולימרים באוניברסיטת מסצ'וסטס במסגרת פוסט דוקטורט. בשנת 2005 המשיך לפוסט דוקטורט נוסף בפקולטה להנדסת חשמל בטכניון.
לשנהר גם רישיון טיס פרטי מטעם מנהל התעופה הפדרלי של ארצות הברית. את הרישיון קיבל בשנת 2004.
ביוגרפיה > קריירה אקדמית

בשנת 2006 מונה שנהר למרצה בכיר במכון לכימיה באוניברסיטה העברית. בשנת 2012 מונה לפרופסור חבר, ובשנת 2023 כפרופסור מן המניין.
כראש מעבדה הוא מתמחה בחקר פולימרים, בלוק-פולימרים ובחומרים בעלי תכונות תלויות מורפולוגיה. והעמיד תלמידים אשר חלקם התקדמו לסגל הבכיר באוניברסיטאות בישראל. בד בבד עם עיסוקו כחוקר הוא יו"ר ועדת ההיגוי של ההוראה הממוחשבת באוניברסיטה העברית. בנוסף שנהר חבר בהנהלת החברה הישראלית לפולימרים ופלסטיק.
משפחה

שנהר נשוי לקלאודיה, ד"ר למדעי המחשב, חוקרת AI, ולהם שני ילדים.
פרסומים נבחרים

Michman, E., Langenberg, M., Stenger, R., Oded, M., Schvartzman, M., Müller, M., & Shenhar, R. (2019). Controlled Spacing between Nanopatterned Regions in Block Copolymer Films Obtained by Utilizing Substrate Topography for Local Film Thickness Differentiation. ACS applied materials & interfaces, 11(38), 35247–35254
Aviv, Y., Altay, E., Fink, L., Raviv, U., Rzayev, J., & Shenhar, R. (2018). Quasi-two-dimensional assembly of bottlebrush block copolymers with nanoparticles in ultrathin films: combined effect of graft asymmetry and nanoparticle size. Macromolecules, 52(1), 196–207
Ploshnik, E., Salant, A., Banin, U., & Shenhar, R. (2010). Hierarchical Surface Patterns of Nanorods Obtained by Co‐Assembly with Block Copolymers in Ultrathin Films. Advanced Materials, 22(25), 2774–2779
הערות שוליים

↑  ד"ר רועי שנהר – נושאי מחקר, באתר האוניברסיטה העברית בירושלים
↑  רועי שנהר, באתר היחידה להוראה ולמידה של האוניברסיטה העברית בירושלים
| --- | --- |
בקרת זהויות :  NLI: 987007268034605171  ORCID: 0000-0002-0631-1542  ResearcherID: D-8160-2011  VIAF: 98209241   WorldCat (עם VIAF): 98209241
רפאל סטרויק

רפאל ויליאם סטרויק (בהולנדית ובאינדונזית: Rafael William Struick; נולד ב-27 במרץ 2003 בליידסנדם שבהולנד) הוא כדורגלן הולנדי-אינדונזי המשחק בעמדת קשר הכנף בקבוצת בריזבן רואר מליגת העל האוסטרלית ובנבחרת אינדונזיה.
קריירת מועדונים

סטרויק גדל במחלקות הנוער של פורום ספורט, RKAVV ודן האג. בשנת 2022 החל לשחק בקבוצה הבוגרת של דן האג במסגרת ליגת המשנה ההולנדית.
בספטמבר 2024 חתם בבריזבן רואר מליגת העל האוסטרלית.
קריירה בינלאומית

ב-14 ביוני 2023 ערך סטרויק את הופעת הבכורה שלו בנבחרת אינדונזיה, בתיקו 0-0 נגד נבחרת פלסטין במשחק ידידות.
נכלל בסגל נבחרת אינדונזיה לטורניר גביע אסיה 2023.
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת אינדונזיה – גביע אסיה בכדורגל 2023 |
| --- | --- | --- |
|  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג |  1 ריאנדי •  2 יאקוב •  3 בגוט •  4 אמאט •  5 ריזקי רידהו •  6 וולש •  7 מרסלינו •  8 ויטאן •  9 דרג'אד •  10 אגי •   11 סטרויק •  12 ארהאן • 13 אדו •  14 אסנווי • 15 קמבואיה • 16 הוקי • 17 סדיל • 18 סננטה • 19 וואהיו • 20 פטינאמה • 21 ארננדו • 22 דנדי • 23 קלוק • 24 ג'נר • 25 הובנר • 26 סיאהרול • מאמן: טאה-יונג | אינדונזיה |
שונית קרונדלט

| --- | --- |

 נתונים גאוגרפיים
 קואורדינטות:  5°34′00″S 173°51′00″W﻿ / ﻿5.5666666666667°S 173.85°W﻿ / -5.5666666666667; -173.85
 נתונים מדיניים
 מדינה:  קיריבטי 
 תאריך גילוי:  16 ביולי 1937
  (למפת קיריבטי מוגדלת) דרום טאראווה קיריטימטי קנטון האוקיינוס השקטשונית קרונדלט(למפת קיריבטי רגילה) דרום טאראווה קיריטימטי קנטון האוקיינוס השקטשונית קרונדלט
 
שונית קרונדלט (באנגלית: Carondelet Reef) היא שונית אלמוגים תת-מימית באיי פניקס שבמרכז האוקיינוס השקט. איי פניקס, ובהם השונית, נמצאים בשליטת רפובליקת קיריבטי.
מיקום השונית 5 מעלות 34 דקות צפון, 173 מעלות 51 דקות מערב, והיא נמצאת 3–4 מטרים מתחת לפני הים בשעות השפל.
השונית התגלתה לראשונה במהלך החיפוש אחר מטוסה של אמיליה ארהארט ב-16 ביולי 1937.
רישיון BSD

רישיון BSD הוא שם של משפחת רישיונות תוכנה אשר מבוססים על הרישיון של מערכת BSD - מערכת דמוית יוניקס שפותחה במקור באוניברסיטת קליפורניה בברקלי. הרישיונות הללו משמשים במספר רב של פרויקטי תוכנה חופשית, כגון OpenSSL וכמו כן בתוכנה שנכתבת במסגרת גרסאות BSD שונות, כגון FreeBSD, OpenBSD ו־NetBSD.
הרישיון המקורי כולל בעיקרו ארבעה סעיפים. השלישי, המכונה לעיתים "סעיף הפרסום", עורר ביקורת בשל המגבלות הנוספות שהוא מטיל. בשל המגבלה הזו נוצרה גרסה שכוללת רק את שאר שלושת הסעיפים. במקומות רבים משתמשים בגרסה שכוללת רק את שני הסעיפים הראשונים.
הרישיון

הרישיון הוא רישיון זכויות יוצרים חופשי מתירני (כלומר: שאינו Copyleft). הנוסח המקורי של הרישיון מתיר שימוש בתוכנה בתנאי שיקוימו התנאים האמורים בארבעה סעיפים. כמו כן הוא כולל תניית פטור (disclaimer).
שני הסעיפים הראשונים דורשים לא להסיר את תנאי הרישיון עצמם ואת זכויות היוצרים כאשר מפיצים תוכנה שמתבססת על הקוד האמור.
הסעיף השלישי, שמכונה לעיתים סעיף הפרסום (advertising clause), דורש שכל חומרי הפרסום שמזכירים שימוש בתכונות שרלוונטיות לקוד האמור שמשתמשות בקוד האמור חייבים לציין במפורש שהם מתבססים על הקוד האמור.
הסעיף הרביעי אוסר על שימוש בשם בעלי זכויות היוצרים לקידום מוצר שמשתמש בקוד ללא הסכמתם.
סעיף הפרסום התברר כבעייתי: הוא מטיל מגבלות טכניות רציניות על השימוש: לדוגמה, הפצת תוכנה שכוללת קוד של מחברים רבים צריכה לכלול לא מעט משפטים שונים של הכרה בהם. כמו כן המגבלה הנוספת שהוא מוסיף התבררה כלא תואמת לרישיון ה־GPL ולכן, לדוגמה, יש בעיה לתוכנה ברישיון GPL להשתמש בספריית תוכנה שמשתמשת ברישיון זה.
כיום פרויקט OpenSSL הוא אחת הדוגמאות הבולטות היחידות לתוכנה ברישיון BSD המקורי.
היסטוריה

הרישיון שימש בגרסה 4.3-Reno של BSD ששוחררה בשנת 1990[דרוש מקור: לראשונה? יש מקור נוח יותר מהצבעה לקובץ המקור?]. באמצע שנות התשעים של המאה העשרים העלה ריצ'רד סטולמן את הטענה שהסעיף השלישי בעייתי. בעקבות המחאה שלו, של תאו דה-ראדט[דרוש מקור] מפרויקט OpenBSD ושל אחרים, הושמט הסעיף השלישי מהרישיון - הדרישה לפרסום השימוש.
תוכנות רבות, כגון מערכות ההפעלה FreeBSD ו־NetBSD משתמשות ברישיון שבו מופיעים רק שני הסעיפים הראשונים והושמט גם הסעיף האחרון: הדרישה לא להשתמש בשם בעלי זכויות היוצרים לקידום מוצר שמשתמש בקוד.
נוסח הרישיון

הנוסח המקורי:
Copyright (c) <year>, <copyright holder>
All rights reserved.

Redistribution and use in source and binary forms, with or without
modification, are permitted provided that the following conditions are met:
1. Redistributions of source code must retain the above copyright
   notice, this list of conditions and the following disclaimer.
2. Redistributions in binary form must reproduce the above copyright
   notice, this list of conditions and the following disclaimer in the
   documentation and/or other materials provided with the distribution.
3. All advertising materials mentioning features or use of this software
   must display the following acknowledgement:
   This product includes software developed by the <organization>.
4. Neither the name of the <organization> nor the
   names of its contributors may be used to endorse or promote products
   derived from this software without specific prior written permission.

THIS SOFTWARE IS PROVIDED BY <COPYRIGHT HOLDER> ''AS IS'' AND ANY
EXPRESS OR IMPLIED WARRANTIES, INCLUDING, BUT NOT LIMITED TO, THE IMPLIED
WARRANTIES OF MERCHANTABILITY AND FITNESS FOR A PARTICULAR PURPOSE ARE
DISCLAIMED. IN NO EVENT SHALL <COPYRIGHT HOLDER> BE LIABLE FOR ANY
DIRECT, INDIRECT, INCIDENTAL, SPECIAL, EXEMPLARY, OR CONSEQUENTIAL DAMAGES
(INCLUDING, BUT NOT LIMITED TO, PROCUREMENT OF SUBSTITUTE GOODS OR SERVICES;
LOSS OF USE, DATA, OR PROFITS; OR BUSINESS INTERRUPTION) HOWEVER CAUSED AND
ON ANY THEORY OF LIABILITY, WHETHER IN CONTRACT, STRICT LIABILITY, OR TORT
(INCLUDING NEGLIGENCE OR OTHERWISE) ARISING IN ANY WAY OUT OF THE USE OF THIS
SOFTWARE, EVEN IF ADVISED OF THE POSSIBILITY OF SUCH DAMAGE.
הערות שוליים

↑  הבעיה של רישיון BSD, תיאור שינוי הרישיון של BSD על ידי ריצ'רד סטולמן, מתוך אתר מוסד התוכנה החופשית
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
רפאל סנטוס בורה

רפאל סנטוס בורה (בספרדית: Rafael Santos Borré; נולד ב-15 בספטמבר 1999) הוא כדורגלן קולומביאני המשחק בעמדת החלוץ באינטרנסיונל.